C 252/70
BG
Официален вестник на Европейския съюз
17.7.2023 г.
Искания Жалбоподателят моли Общия съд: — да отмени Регламент за изпълнение (ЕС) 2023/571 на Съвета от 13 март 2023 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (ОВ L 75 I, 2023 г., стр. 1), в частта, която се отнася до жалбоподателя, — да отмени Решение (ОВППС) 2023/572 на Съвета от 13 март 2023 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (ОВ L 75 I, 2023 г., стр. 134), в частта, която се отнася до жалбоподателя, — вследствие на това, да разпореди на Съвета да заличи името на жалбоподателя от приложенията към Решение 2023/572/ОВППС на Съвета от 13 март 2023 година и към Регламент за изпълнение (ЕС) 2023/571 на Съвета от 14 март 2023 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна, — да осъди Съвета да заплати разходите и съдебните разноски по производството, включително тези на жалбоподателя.
Основания и основни доводи Жалбоподателят изтъква три основания в подкрепа на жалбата. 1.
Първо основание: явна грешка в преценката на фактите. 2.
Второ основание: възражение за незаконосъобразност на член 1, букви г) и ж) от Регламент (ЕС) 2022/330 на Съвета от 25 февруари 2022 година за изменение на Регламент (ЕС) No 269/2014, доколкото този текст накърнява ценностите на свободата и на правовата държава, закрепени в член 2 ДФЕС и принципите на предвидимост на актовете на Съюза и на пропорционалност. 3.
Трето основание: нарушаване на правото на защита, правото на ефективна съдебна защита и правото на ефективни правни средства за защита.
Жалба, подадена на 24 май 2023 г. — Birių Krovinių Terminalas/Съвет (Дело T-287/23) (2023/C 252/84) Език на производството: английски Страни Жалбоподател: Birių Krovinių Terminalas UAB (Клайпеда, Литва) (представител: V. Ostrovskis, lawyer) Ответник: Съвет на Европейския съюз
Искания Жалбоподателят моли Общия съд: — да отмени член 2ж, параграф 1 и член 2ж, параграф 1a от Решение 2012/642/ОВППС на Съвета от 15 октомври 2012 година относно ограничителни мерки с оглед на положението в Беларус и участието на Беларус в руската агресия срещу Украйна, изменено с Решение на Съвета 2023/421/ОВППС, доколкото ограниченията в това решение върху трансфера на поташ от Беларус и ограниченията върху възможността на оператори от ЕС да предоставят пряко или непряко техническа помощ, брокерски услуги, финансиране или финансова помощ, включително финансови деривати, както и свързаните с тях застраховане и презастраховане (наричани заедно „съответните ограничения“), забраняват трансфера на поташ от Беларус през територията на Литва, и по-специално по море през пристанище Клайпеда.